Svømning er dejligt. Det er styrkende og givende for mennesker i alle aldre. Helt generelt er sport jo en vigtig ingrediens i opskriften på det gode liv – godt både for det fysiske og det mentale helbred.

For dem, som ikke spiller bold, er svømning et glimrende alternativ, og for dem, som ikke er til den hede, dryppende fitness-stemning, er svømning befriende.

For mange kvinder med en blufærdighedsgrænse, der rammer forbi det at løbe en tur i parken i tætsiddende tøj eller det at hoppe rundt i bikini på stranden sammen med fremmede mennesker, er motion i Danmark ikke altid ligetil. Motion, der primært udøves offentligt, er et hit for nogle, men det tiltaler naturligvis ikke alle mennesker lige meget. Hos nogle kan det være en holdning, der holder dem tilbage, mens det for andre er udtryk for oprigtig generthed.